Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 606/12/8803	Košice II, 24.10.2012
EEČ : 2-64-347-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
V trestnej veci vedenej proti obvinenému XXXXX pre prečin zanedbanie povinnej výživy podľa  § 207 ods.1 Trestného zákona, na tom skutkovom základe, že 

- v Košiciach a inde si neplní vyživovaciu povinnosť k svojmu dieťaťu XXXXX XXXXX , hoci táto mu vyplýva zo Zákona o rodine a výška ktorej mu bola určená  na základe rozsudku Okresného súdu XXXXX XXXXX, sp. zn. XXXXX zo dňa 14.5.2012 prispievať na jej výživu sumou vo výške 100 Eur. mesačne, túto si však úmyselne neplní a tak za obdobie  máj 2012 až doposiaľ, s výnimkou kedy zaplatil výživné vo výške 90 Eur., dlhuje do rúk matky XXXXX  sumu vo výške najmenej 410 Eur.

- v Košiciach a inde si neplní vyživovaciu povinnosť k svojej manželke XXXXX,nar.XXXXX , hoci táto mu vyplýva zo Zákona o rodine a výška ktorej mu bola určená  na základe uznesenia Okresného súdu XXXXX II, sp. zn. XXXXX zo dňa 13.3.2012 prispievať na jej výživu sumou vo výške 50 Eur. mesačne, túto si však úmyselne neplní a tak za obdobie  jún 2012 až doposiaľ, s výnimkou obdobia kedy zaplatil výživné vo výške 150 Eur., dlhuje do rúk  XXXXX  sumu vo výške najmenej 100 Eur.

lebo zanikla trestnosť činu
Odôvodnenie:
Uznesením povereného príslušníka PZ, Obvodného oddelenia PZ XXXXX - XXXXX, sp. zn. ČVS: ORP-XXXXX zo dňa 10.09.2012 bolo podľa §§ 199 ods.1, 206 ods. 1 Trestného poriadku začaté trestné stíhanie a súčasne vznesené obvinenie XXXXX pre prečin zanedbanie povinnej výživy podľa  § 207 ods.1 Trestného zákona v podstate na tom skutkovom základe, ako je to uvedené vo výrokovej časti tohto uznesenia.

Vykonaným skráteným vyšetrovaním bol zistený nasledujúci skutkový stav :

Obvinený XXXXX vo svojej výpovedi zo dňa 10.10.2012 okrem iného uviedol, že výživné na svoju dcéru XXXXX, zaplatil dňa 14.9.2012 vo výške 930 Eur. Niekedy v septembri mu prišlo upovedomenie o začatí exekúcie na manželku, tak  dňa 14.9.2012 išiel za exekútorom XXXXX, ktorý mu vysvetlil, že výživné je povinný zaplatiť. Z toho dôvodu dňa 14.9.2012 zaplatil hore uvedenú sumu 930 Eur, ktorá zahŕňa aj dlžné výživné za obdobie od 1.2.2012 do 30.4.2012 v celkovej výške 250 Eur, ďalej zahŕňa výživné, ktoré neplatil v plnej výške v mesiacoch máj 2012 až august 2012 v celkovej výške 310 Eur a taktiež zahŕňa výživné od septembra 2012 do konca roka 2012 v celkovej výške 400 Eur. Následne dňa 17.9.2012 doplatil na účet XXXXX sumu vo výške 30 eur. Zároveň po konzultácii s exekútorom vo veci začatého exekučného konania vo veci výživného na manželku, zložil do depozitu exekútorovi dňa 14.9.2012 sumu vo výške 1 413,22 Eur, ktorú mu vyrátal exekútor vrátane poplatkov. Dňa 12.9.2012 zaslal na účet manželky sumu 50 Eur za mesiac september 2012 a dňa 1.10.2012 do depozitu exekútorovi zaslal sumu 100 Eur. Zároveň uviedol, že od októbra 2012 bude zasielať manželke na účet výživné vo výške 100 Eur. 

Svedkyňa - poškodená XXXXX vo svojich výpovediach okrem iného uviedla, že je matkou mal. XXXXX, ktorá s ňou žije v spoločnej domácnosti, ktorá bola rozsudkom Okresného súdu XXXXX XXXXX sp.zn. XXXXX zo dňa 14.5.2012, vykonateľným dňa 29.5.2012 zverená do jej osobnej starostlivosti. Zároveň uviedla, že aj napriek tomu, že otec dieťaťa na výživné neprispieva pravidelne, vie zabezpečiť základné potreby svojej dcére. Dcéra hmotnou núdzou netrpí. Zároveň uviedla, že do dňa 17.9.2012 manžel uhradil všetko dlžné výživné na dcéru vo výške 960 Eur až do konca roka 2012. Manželské výživné za mesiac september zaslal opäť  vo výške 50 Eur, čím jej dlží po 50 Eur za jún 2012 až september 2012 vo výške 200 Eur. 

Z listinných dôkazov je zrejmé, že výška vyživovacej povinnosti bola určená XXXXX  na   mal. XXXXX. vo výške 100 Eur. mesačne a to rozsudkom Okresného súdu XXXXX XXXXX sp. zn. XXXXX zo dňa 14.5.2012, vykonateľným dňa 29.5.2012.

Zo zabezpečeného spisového materiálu ďalej vyplýva, že uznesením Okresného súdu XXXXX XXXXX sp. zn. XXXXX zo dňa 13.3.2012 v konaní o vydanie predbežného opatrenia vo veci určenia manželského výživného je XXXXX povinný prispievať na výživu XXXXX sumou 50 Eur mesačne počnúc odo dňa doručenia tohto rozhodnutia do právoplatného rozhodnutia vo veci samej, vždy do 15 dňa v mesiaci vopred k jej rukám.
Následne rozsudkom Okresného súdu XXXXX XXXXX sp.zn.XXXXX zo dňa 5.6.2012, ktorý doposiaľ nenadobudol právoplatnosť je XXXXX povinný prispievať na výživu manželky XXXXX sumou 100 Eur mesačne od 1.2.2012 vždy do 15 dňa toho - ktorého mesiaca vopred. Dlžné výživné za obdobie od 1.2.2012 do 31.5.2012 vo výške 300 Eur súd povolil XXXXX splácať v mesačných splátkach po 20 Eur spolu s bežným výživným pod stratou výhody splátok.

Vyššie uvádzané skutočnosti obvineným ako aj svedkyňou - poškodenou potvrdzujú aj fotokópie výpisov z  bankového účtu XXXXX založených na č.l. 22-23 vyšetrovacieho spisu z ktorých je zrejmé, že obvinený uhradil zameškané výživné na svoju dcéru ak aj výživné na manželku v plnej výške a to dňa 12.9.2012 výživné na manželku 50 Eur,  dňa 14.9.2012 výživné na mal. XXXXX. vo výške 930 Eur., dňa 14.9.2012 do depozitu exekútorovi zložil sumu 1.413,22 Eur a dňa 17.9.2012 zaslal výživné na mal. XXXXX vo výške 30 Eur.

Orgány činné v trestnom konaní počas trestného konania posudzujú otázku rozsahu vyživovacej povinnosti samostatne ako predbežnú otázku( § 7 ods.1 Tr.por.). Pri tomto posudzovaní nie sú viazaní súdnym rozhodnutím, ktorým bola v občianskom súdnom konaní určená konkrétna výška vyživovacej povinnosti tzv. výživného. Pri ustálení rozsahu výživného na manželku, tak ako bolo určené uznesením Okresného súdu XXXXX XXXXX, sp. zn. XXXXX zo dňa 13.3.2012 v konaní o vydanie predbežného opatrenia vo veci určenia manželského výživného do právoplatného rozhodnutia vo veci samej vo výške 50 Eur, považujem v danom štádiu trestného konania za primeranú, vzhľadom na odôvodnené potreby XXXXX ako aj schopnosti, možnosti a majetkové pomery obvineného.

Podľa § 207 ods.1 Trestného zákona sa prečinu zanedbania povinnej výživy  dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného.

V zmysle ustanovenia § 86 písm. a/ Trestného zákona trestnosť činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.
	
S poukazom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Čislák
prokurátor